Moskoforoa

Moskoforoa (; eusk. 'txahal garraiatzailea'), K.a. 570ean eginiko eskultura da eta Atikako, Antzinako Grezia, tailerreko eskulturgileren batek zizelkatua. Greziar garai arkaikoko maisulantzat hartzen da.  

 Aurkikuntza 
Eskultura Atenasko Akropoliaren hondakinen artean topatua izan zen.

 Sinbologia 
Artelanak sorbalda gainean  txahal bat daraman gizon bat erakusten du. Gizon honek, kuroien (Aro Arkaikoko gizon gazteen estatuak) antzera, ezkerreko hankaren posizioa aurreratuta dauka, baina hauek ez bezala, besoen posizioa ezberdina du; bizarra eta mantua ere baduMartin Robertson, El arte griego, p.61, Madrid: Alianza Editorial, (2003).ISBN 84-206-7050-2.. Horretaz gain, eskultura hauen ezaugarri den irribarre arkaikoa erakusten du.

Eskultura Rombosek, Palesen aitak, Atena jainkosari eskainitako opari bat zen. Eskultura hau Hermes Kriofororen irudikapen ikonografikoarekin lotu izan da eta Crotonako Miloni, erreferentzia egiten diola ere iradoki da. Crotonako Milon arkume batekin hiritik korrika entrenatzen zuen atleta bat zen, eta denbora joan ahala arkumea handitzen zihoan, beraz entrenamendua ere. Gainera garai hartan, ohikoak ziren jokoetako irabezleak edo ateta ezagunak irudikatzen zituzten estatuak.

 Ezaugarriak 
 Egilea: Ezezaguna, (Atikako tailerrak).
 Estiloa: Greziako garai arkaikoa
 Materiala:Himeto mendiko marmola, begietan harri inkrustazioak dituelarik.
 Altuera: 1,65 metro(urutik belaunetaraino).
 Oinarrian idatzi bat du non aipatzen den Rombok, Palesen semeak, eskaintzen duela.

 Kontserbazioa 
Artelana modu iraunkorrean Atenasko Akropoliaren Museoan (Grezia) erakusten da, non inbentarioko 624 zenbakia duen.

 Erreferentziak 

 Kanpo estekak 
 Moskoforoa Atenasko akropoliaren museoko webgunean
 Moskoforoaren orria Artehistoria webgunean

Kategoria:Antzinako Greziako eskultura
Kategoria:K.a. VI. mendeko eskulturak
Kategoria:Behi eta zezenak artean